CELEX: 62013TN0553
Language: bg
Date: 2013-10-17 00:00:00
Title: Дело T-553/13: Жалба, подадена на 17 октомври 2013 г. — European Dynamics Luxembourg и Evropaïki Dynamiki/Европейско съвместно предприятие за ITER и развитието на термоядрената енергия

14.12.2013   
            
            
               BG
            
            
               Официален вестник на Европейския съюз
            
            
               C 367/36
            
         Жалба, подадена на 17 октомври 2013 г. — European Dynamics Luxembourg и Evropaïki Dynamiki/Европейско съвместно предприятие за ITER и развитието на термоядрената енергия
   (Дело T-553/13)
   2013/C 367/65
   Език на производството: английски
   
      Страни
   
   
      Жалбоподатели: European Dynamics Luxembourg SA (Етелбрук, Люксембург) и Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Атина, Гърция) (представител: D. Mabger, lawyer)
   
      Ответник: Европейско съвместно предприятие за ITER и развитието на термоядрената енергия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени възлагателното решение на ответника от 7 август 2013 г. във връзка с откриването на тръжна процедура F4E-ADM-0464 (ОВ 2012/S 213-352451) относно рамков верижен договор за услуги, озаглавен „Изготвяне на проекти за информационни и комуникационни технологии (ИКТ) за термоядрената енергия“ (ОВ 2013/S 198-342743),
            
         
               —
            
            
               да осъди ответника да заплати на жалбоподателите обезщетение за вредите от пропуснатата възможност да им бъде възложен договор,
            
         
               —
            
            
               да осъди ответника да заплати на жалбоподателите назидателно обезщетение за вреди,
            
         
               —
            
            
               да осъди ответника да заплати на жалбоподателите съдебните и други разноски, направени във връзка с тази жалба, включително и при отхвърляне на настоящата жалба.
            
         
      Правни основания и основни доводи
   
   В подкрепа на жалбата си жалбоподателите излагат две правни основания.
   
               1.
            
            
               Първо правно основание, изведено от твърдението, че ответникът не се е съобразил със законодателството на ЕС, тъй като е пристъпил към оценка на офертите и възлагането на договора след изтичането на срока на действие на офертите.
            
         
               2.
            
            
               Второ правно основание, изведено от твърдението, че като е нарушил задължението си да изложи мотиви, ответникът не се е съобразил със законодателството на ЕС. Ответникът е предоставил на жалбоподателите доклад за оценка, който не съдържа никакви конкретни твърдения във връзка с оценката, отнасящи се за офертата на жалбоподателите.